cyanic-selkie/wikianc huggingface dataset:
সত্যানন্দ দাশ
শিক্ষা ও কর্ম জীবন
"‘বাবাকে কেন্দ্র করে বি.এম. স্কুলের উচ্চ শ্রেণির ছেলেদের এক উন্মেষধর্মী সংঘ গড়ে উঠেছিল যেখানে সাহিত্যিক নৈতিক রাষ্ট্রিক আলোচনারও প্রসার ছিল কিন্তু তিনি প্রচলিত ও স্বদেশপ্রীতির পার্থক্য অনুভব করতেন...জোর দিয়েছিলেন তিনি চরিত্র ও চেতনাশুদ্ধির উপর।'" ১৮৯৪ সালে সত্যানন্দ দাশ বরিশালের আরেক ব্রাহ্ম পরিবারের মেয়ে কুসুমকুমারী দাশ কে বিয়ে করেন। পরবর্তীতে তিনি একজন নামী কবি হয়ে ওঠেন। সত্যানন্দ তৎকালীন জনপ্রিয় শিশুদের মাসিক "মুকুল" পত্রিকায় লিখতেন। তখন এই পত্রিকায় কুসুমকুমারী দাশ, রবীন্দ্রনাথ ঠাকুর, উপেন্দ্র কিশোর রায় ও লিখতেন। তার লেখার বিষয়বস্তু ছিল ইতিহাস, ফরাসি সম্রাট নেপোলিয়নের ওপর সত্যানন্দ দাশ একটি ইতিহাসনির্ভর লেখা লিখেছিলেন।
১০৩৯
১০৩৯ গ্রেগরীয় বর্ষপঞ্জির একটি সাধারণ বছর।
মঞ্চ শিল্পরীতি (বাংলার মন্দির স্থাপত্যরীতি)
থাম্ব|রাধামাধব মন্দিরের বিশাল তুলসীমঞ্চ thumb|রাস মঞ্চ, বিষ্ণুপুর, পশ্চিমবঙ্গ thumb|দোল মঞ্চ, দামোদর মন্দির, রাউতারা, হাওড়া মঞ্চ বা স্টেজের মত করে মন্দির করাকেই মঞ্চ শিল্প ধারার স্থাপত্য বলা হয়। নানা ধর্মীয় উত্সবের সময় বিগ্রহ এনে মঞ্চে বসানো হত বলে চার দিক থেকে দেখতে পাওয়ার জন্য খিলান সহযোগে খোলা থাকে। তবে এর ব্যতিক্রমও দেখা যায়।
প্রকারভেদ
মঞ্চ স্থাপত্যকে বিভিন্ন ভাবে বিভিন্ন উত্সবে ও ধর্মীয় আচার অনুষ্ঠানে ব্যবহার করা হয়। সেই হিসাবে মূলত তিন প্রকার মঞ্চ স্থাপত্য শৈলী দেখা যায়।
রাস মঞ্চ
মঞ্চ কথাটার মানে হলো উঁচু প্যাভিলিয়ন। বিভিন্ন কারণে এই মঞ্চ করে পূজা আরাধনা করা হতো। ভগবান শ্রীকৃষ্ণর অন্যতম একটি উৎসব হলো রাস উৎসব। হেমন্তকালে এই রাস উৎসবের জন্য মূলত অষ্টভুজাকার মঞ্চ তৈরি করে কৃষ্ণ মূর্তি মন্দির থেকে বের করে সেখানে আনা হতো। যেহেতু উৎসবের সময় অনেক মানুষের সমাগম হয় তাই সবাই যাতে দেখতে পায় সেই জন্য চার দিক খোলা মঞ্চে মূর্তি রাখা হতো।
মেদিনীপুরে একটি বিশেষ ধরনের চূড়া বিশিষ্ঠ রাস মঞ্চ করা হতো। অনেকটা মাঝখানটা কিছুটা স্ফীত উল্টানো ফুলের মতো দেখতে হতো চূড়াটি। স্থানীয়রা এটিকে রসুন চূড়া বলেন।
রাস মঞ্চ গুলো সাধারণত মূল মন্দিরের থেকে একটু ছোটো হতো কিন্তু সেটি মন্দির প্রাঙ্গনেই তৈরি করা হতো যাতে উৎসবের সময় ঠাকুর নিয়ে এনে রাখতে সুবিধা হয়।
তবে কিছু ক্ষেত্রে এর ব্যতিক্রমও দেখা যায়। যেমন বিষ্ণুপুরের পটুয়াতে। এখানে স্থানীয় বিভিন্ন মন্দির থেকে ঠাকুর উৎসবের দিন একটি রাস মঞ্চে আনা হতো। সেই কারণে রাস মঞ্চটি অনেক বড়ো।
মেদিনীপুরের কিছু রাস মঞ্চে টেরাকোটার ভাস্কর্য দেখা যায়। এগড়ার কাছে কিছু রাস মঞ্চে ভাস্কর্য দেখা যায়।
বিশালাকার রাস মঞ্চ দেখা যায় বিষ্ণুপুরে। বিষ্ণুপুরের রাজারা তাদের মূল ধর্মীয় উৎসব রাসের জন্য বিশালাকার রাস মঞ্চ করতেন।
দোল মঞ্চ
বসন্ত কালে বৈষ্ণবদের একটি বিশেষ ধর্মীয় অনুষ্ঠান হলো দোল যাত্রা। এই দিন রাধা কৃষ্ণকে মন্দিরের থেকে এনে বাইরে তৈরি করা মঞ্চে রাখা হয়। সেই কারণেই বাইরে সুসজ্জিত মঞ্চ করা হয়।
দোলমঞ্চ গুলো সাধারণত চৌকো সোজা খিলান যুক্ত হয়ে থাকে। চারটি উঁচু স্তম্ভের উপরে চারচালা বা পঞ্চরত্ন কখনো বা দালান স্থাপত্যের তৈরি করা হতো।
গুরাপের কাছে নন্দ দুলাল মন্দিরের দোল মঞ্চটি খুবই সুন্দর ভাস্কর্যের নিদর্শন। এছাড়া বাংলাদেশে রাজশাহীতে বহুতল দোলমঞ্চে আছে। পাবনায় একটি দোলমঞ্চ অনেকটা পিরামিডের ন্যায়।
তুলসী মঞ্চ
তুলসী মঞ্চ বাড়ির জমি থেকে একটু উঁচু জায়গায় বানানো হয় । তুলসী গাছকে দেবী রুপে পূজা করা হয়। তুলসী শ্রীকৃষ্ণের খুব প্রিয় ।তাই তুলসী পূজা বৈষ্ণবদের নিত্য কর্ম। পুরাণ মতে তুলসী গাছ যেখানে থাকে সেখানে কোনো শোক থাকে না।তুলসী মঞ্চ রাখার কিছু নিয়ম রয়েছে। সন্ধ্যায়  তুলসী মঞ্চে প্রদীপ জ্বালানো হয়।
শ্রেষ্ঠ নবাগত অভিনেতা বিভাগে ফিল্মফেয়ার পুরস্কার
শ্রেষ্ঠ নবাগত অভিনেতা বিভাগে ফিল্মফেয়ার পুরস্কার হল ভারতের চলচ্চিত্রের নবাগত অভিনেতাদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৮৯ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৯০ সালে সুরজ বড়জাত্যা পরিচালক হিসেবে এই পুরস্কার লাভ করেন। ২০০৮ সালে ইমরান খান ও ফারহান আখতার যৌথভাবে এই পুরস্কার লাভ করেন।
ছিছোড়ে
ছিছোড়ে (বাংলা: অসভ্য) একটি হিন্দি ভাষার কমেডিধর্মী চলচ্চিত্র, যেটি পরিচালনা করেছেন নিতেশ তেওয়ারি ও পরিচালনা করেছেন সাজিদ নাদিয়াদওয়ালা। চলচ্চিত্রটি নির্মিত হচ্ছে নাদিয়াদওয়ালা গ্র‍্যান্ডসন এন্টারটেইন্টমেন্টের ব্যানারে। চলচ্চিত্রটি ২০১৯ সালের ৬ সেপ্টেম্বর মুক্তি পায়।
নির্মাণ
চলচ্চিত্রটির কিছু অংশের চিত্রগ্রহণ সম্পন্ন হয় ভারতীয় প্রযুক্তিবিদ্যা প্রতিষ্ঠান বোম্বেতে। চলচ্চিত্রটির প্রথম ধাপের চিত্রগ্রহণ ২০১৮ সালের ৩০ সেপ্টেম্বর থেকে শুরু হয়ে ৩০ অক্টোবর পর্যন্ত চলে। এরপর দ্বিতীয় ধাপের চিত্রগ্রহণ ১৪ নভেম্বর শুরু হয়ে ১৫ ডিসেম্বর পর্যন্ত চলে। এরপর ২০১৯ সালের ৬ সেপ্টেম্বর ছবিটি মুক্তি পায়।
ফেঞ্চুগঞ্জ গ্যাসক্ষেত্র
ফেঞ্চুগঞ্জ গ্যাসক্ষেত্র বাংলাদেশের সিলেট জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।
অবস্থান
ফেঞ্চুগঞ্জ গ্যাসক্ষেত্রের অবস্থান সিলেট বিভাগের সিলেট জেলার ফেঞ্চুগঞ্জ উপজেলায়।
আবিষ্কার
১৯৮৬
আত্মবীক্ষণ
থাম্ব|একটি অটোস্কোপ সেট আত্মবীক্ষণ বা ইংরেজি ভাষায় অটোস্কোপি (Autoscopy) হলো সেই অভিজ্ঞতা যা কোনও ব্যক্তি তার নিজের শরীরের বাইরের অবস্থান থেকে পার্শ্ববর্তী পরিবেশকে ভিন্ন দৃষ্টিকোণ থেকে অনুধাবন করে। অটোস্কোপি শব্দটি প্রাচীন গ্রীক αὐτός ("আত্ম") এবং σκοπός ("প্রহরী") থেকে এসেছে।
আত্মবীক্ষণ প্রাচীন ও আধুনিক সমাজের লোককাহিনী, পৌরাণিক কাহিনি এবং আধ্যাত্মিক বর্ণনায় প্রচুর রয়েছে। আধুনিক মানসিক রোগের চর্চায় সাধারণত আত্মবীক্ষণের ক্ষেত্রে দেখা হয়। স্নায়বিক গবেষণা অনুসারে, আত্মবীক্ষণজাত অভিজ্ঞতা হলো অলীক বিভ্রম (হ্যালুসিনেশন)।
কারণ
অভিজ্ঞতাগুলি নিম্নলিখিত তিনটি কারণের উপস্থিতি দ্বারা চিহ্নিত করা হয়।
কগনিটিভ নিউরোসায়েন্স ল্যাবরেটরি, ইকোল পলিটেক্নিক ফেডারেল ডি লোজান এবং সুইজারল্যান্ডের জেনেভা বিশ্ববিদ্যালয় হাসপাতালের স্নায়ুবিজ্ঞান বিভাগ অটোস্কোপের কয়েকটি ধ্রুপদী অবলম্বনকারী কারণ পর্যালোচনা করেছে। এগুলি হলো ঘুম, মাদকের অপব্যবহার এবং সাধারণ অ্যানেশেসিয়া সহ স্নায়ুজীববিজ্ঞান। তারা তাদের অটস্কোপির স্নায়বিক এবং স্নায়ুজ্ঞানীয় প্রক্রিয়া সম্পর্কিত সাম্প্রতিক অনুসন্ধানগুলির সাথে তুলনা করেছেন; পর্যালোচিত তথ্য থেকে প্রমাণিত হয় যে টেম্পোরোপারিয়েটাল জংশনে নিম্ন-স্তরের বহুসংবেদনশীল প্রক্রিয়াজাতকরণ এবং অস্বাভাবিক উচ্চ-স্তরের স্ব-প্রক্রিয়াজাতকরণের কার্যকরী বিচ্ছিন্নতার কারণে আত্মবীক্ষণ ঘটে।
সম্পর্কিত ব্যাধি
হিউটোস্কোপি হলো "নিজের শরীরকে দূর থেকে দেখা" এর পুনরায় প্রতিলিপিটির জন্য মনোচিকিৎসা এবং স্নায়ুরোগবিজ্ঞানে ব্যবহৃত একটি শব্দ। এটি সিজোফ্রেনিয়া এবং মৃগী রোগের লক্ষণ হিসেবে দেখা দিতে পারে। হিউটোস্কোপিকে ডপেলগেঙার ঘটনার সম্ভাব্য ব্যাখ্যা হিসেবে বিবেচনা করা হয়।
পলিওপিক হায়াটোস্কোপি শব্দটি এমন কেসগুলিকে বোঝায় যেখানে একাধিক ডাবল ধরা পড়ে। ২০০৬ সালে, পিটার ব্রুগার এবং তার সহকর্মীরা তার বাম টেম্পোরাল লোবের অন্তরক অঞ্চলে টিউমারজনিত ফলে পাঁচটি ডাবলসের অভিজ্ঞ ব্যক্তির ক্ষেত্রে বর্ণনা করেছিলেন।
আর্সেনাল ফুটবল ক্লাব
আর্সেনাল ফুটবল ক্লাব (Arsenal Football Club; এছাড়াও আর্সেনাল এফসি অথবা শুধুমাত্র আর্সেনাল নামে পরিচিত) হচ্ছে ইংল্যান্ডের লন্ডনের ইজলিংটন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে খেলে। এই ক্লাবটি ১৮৮৬ সালের অক্টোবর মাসে প্রতিষ্ঠিত হয়েছে। ক্লাবটির মহিলা দল আর্সেনাল এলএফসি ইংরেজ মহিলা ফুটবল ইতিহাসে সবচেয়ে সফল ক্লাব। আর্সেনাল ইউরোপীয় ফুটবলের সেরা ক্লাবদের সংস্থা জি-১৪-এর অন্যতম গুরুত্বপূর্ণ সদস্য। আর্সেনাল তাদের সকল হোম ম্যাচ লন্ডনের এমিরেটস্‌ স্টেডিয়ামে খেলে থাকে; যার ধারণক্ষমতা হচ্ছে ৬০,৭০৪। বর্তমানে এই ক্লাবের ম্যানেজারের দায়িত্ব পালন করছেন মিকেল আতের্তা এবং সভাপতির দায়িত্ব পালন করছেন স্যার চিপস কেসউইক। বর্তমানে মার্টিন ওডেগার্ড এই ক্লাবের অধিনায়কের দায়িত্ব পালন করছেন।
আর্সেনাল ১৮৯৩ সালে দ্য ফুটবল লিগে দক্ষিণ ইংল্যান্ডের প্রথম ক্লাব হিসেবে যোগদান করেছে এবং ১১ বছর পর, ১৯০৪ সালে, তারা শীর্ষ স্তরের লিগে খেলার জন্য উত্তীর্ণ হয়েছে। ১৯৩১ সালে ক্লাবের ইতিহাসে কেবল একবারই অবনমিত হয়েছিল পেয়েছিল, অতঃপর তারা শীর্ষ স্তরের লিগে অবস্থানের দীর্ঘতম ধারা অব্যাহত রেখেছে এবং শীর্ষ স্তরের ইংরেজ ফুটবল ইতিহাসের দ্বিতীয় সর্বোচ্চ সংখ্যক ম্যাচ জয়লাভ করেছে। ১৯৩০-এর দশকে, আর্সেনাল পাঁচটি লিগ চ্যাম্পিয়নশিপ এবং দুটি এফএ কাপ এবং যুদ্ধের পরে যুদ্ধের পর আরও একটি এফএ কাপ এবং দুটি চ্যাম্পিয়নশিপ জয়লাভ করেছিল। ১৯৭০–৭১ মৌসুমে, লিগ এবং এফএ কাপ শিরোপা জয়ের মাধ্যমে তারা প্রথমবারের মতো ডাবল জয়লাভ করেছিল। ১৯৮৯ সাল হতে ২০০৫ সালের মধ্যে, তারা আরও দুটি ডাবলসহ সর্বমোট পাঁচটি লিগ এবং পাঁচটি এফএ কাপ শিরোপা জয়লাভ করেছে। ক্লাবটি প্রিমিয়ার লিগের সর্বকালের পয়েন্ট তালিকায় সর্বোচ্চ গড় লিগ অবস্থান নিয়ে বিশ শতক সম্পন্ন করেছে।
হার্বার্ট চ্যাপম্যান আর্সেনালের প্রথম জাতীয় শিরোপা জয়ে গুরুত্বপূর্ণ ভূমিকা পালন করে, তবে ১৯৩৪ সালে নিউমোনিয়ায় অকাল মৃত্যুবরণ করেছিলেন। তিনি ডাব্লিউএম গঠন, ফ্লাডলাইট এবং স্কোয়াড নম্বর প্রবর্তন করতে ভূমিকা পালন করেছিলেন এবং ক্লাবের পোশাকে সাদা হাতা এবং উজ্জ্বল লাল রঙ যুক্ত করেছিলেন। আর্সেন ওয়েঙ্গার সরচেয়ে বেশি সময় যাবত (১৯৯৬ সালের ১লা অক্টোবর হতে ২০১৮ সালের ১৩ই মে তারিখ পর্যন্ত প্রায় ৭,৮৯৪ দিন) এই ক্লাবের হয়ে ম্যানেজারের দায়িত্ব পালন করেছেন এবং সবচেয়ে বেশি শিরোপা জয়লাভ করেছেন। এই সময়ে আর্সেনাল ১,২৩৫ ম্যাচ খেলেছে, যার মধ্যে ৭০৭ ম্যাচ জয়লাভ করেছে। একই সাথে এই সময়ে আর্সেনাল রেকর্ড সাতটি এফএ কাপ জয়লাভ করেছিল এবং তার শিরোপা বিজয়ী দলটি ২০০৩ সাল হতে ২০০৪ সাল পর্যন্ত টানা ৪৯ ম্যাচে অপরাজিত থেকে ইংরেজ রেকর্ড গড়েছিল এবং ২০০৩–০৪ মৌসুমে পুরো মৌসুম জুড়ে অপরাজিত থেকে আধুনিক ফুটবল ইতিহাসে প্রথম ক্লাব হিসেবে ইনভিন্সিবল খেতাব অর্জন করেছে।
১৮৮৬ সালে, রয়্যাল আর্সেনালউলউইচ যুদ্ধোপকরণ কর্মীরা ক্লাবটিকে ডায়াল স্কোয়ার হিসাবে প্রতিষ্ঠা করেছিল। ১৯১৩ সালে, ক্লাবটি টটেনহ্যাম হটস্পারের নিকটতম প্রতিবেশী হয়ে উঠে এবং হাইবারির আর্সেনাল স্টেডিয়ামে নর্থ লন্ডন ডার্বির আয়োজন করেছিল। ২০০৬ সালে, তারা পূর্ববর্তী স্টেডিয়ামের কাছাকাছি এমিরেট্‌স স্টেডিয়ামে স্থানান্তরিত হয়েছিল। আয়ের দিক থেকে আর্সেনাল বিশ্বের নবম সর্বাধিক উপার্জনকারী ফুটবল ক্লাব, ২০১৬–১৭ মৌসুমে ক্লাবটি ৪৮৭.৬ মিলিয়ন ডলার আয় করেছিল। ২০১৪ সাল হতে ২০১৫ সাল পর্যন্ত সামাজিক যোগাযোগ মাধ্যমে কার্যক্রমের ভিত্তিতে, আর্সেনালের অনুসারী গণনার দিক থেকে বিশ্বের পঞ্চম বৃহত্তম ক্লাবে পরিণত হয়েছিল। ২০১৮ সালে, ফোর্বস অনুমান করেছে যে ক্লাবটি ইংল্যান্ডের তৃতীয় মূল্যবান ক্লাব, যার সর্বমোট মূল্য হচ্ছে ২.২৪ মিলিয়ন ডলার।
১৯৮৬-১৯৯১: প্রতিষ্ঠা ও নাম পরিবর্তন
right|thumb|200px|rigth|১৮৮৮ সালের আর্সেনাল দল ১৮৮৬ সালের অক্টোবর মাসে স্কটিশ ব্যক্তি ডেভিড ডানস্কিন এবং তার সহকর্মী ১৫ জন যুদ্ধের উপকরণ প্রস্তুতকারী শ্রমিক দক্ষিণ পূর্ব লন্ডনের উলউইচে এই ক্লাবটি প্রতিষ্ঠা করে। ক্লাবটি প্রতিষ্ঠায় সকল সদস্য ছয় পেন্স এবং ডানস্কিন আরও তিন শিলিং প্রদান করেছিলেন। শুরুতে ক্লাবটির নাম ছিল ডায়াল স্কয়ার, যা মূলত রয়্যাল আর্সেনাল কমপ্লেক্সের প্রধান স্থানের নামানুসারে রাখা হয়েছিল। একমাস পরে এই নামটি পরিবর্তন করে রাখা হয়, পুরো কমপ্লেক্সের নামানুসারে ক্লাবটির নামকরণ করা হয় রয়্যাল আর্সেনাল। রয়্যাল আর্সেনাল ফুটবল ক্লাবের প্রথম খেলার মাঠ ছিল প্লামস্টিড কমন, যদিও তারা তাদের অধিকাংশ সময় কাটাতেন প্লামস্টিডের অপর পার্শ্বে দক্ষিণ পূর্ব লন্ডনের ম্যানর গ্রাউন্ডে। রয়্যাল আর্সেনালের প্রথম ট্রফি বিজয় ছিল ১৯৮৯-৯০ মৌসুমে কেন্ট সিনিয়র কাপ এবং লন্ডন চ্যারিটি কাপ। এরপর তারা ১৮৯০-৯১ মৌসুমে লন্ডন সিনিয়র কাপ জয়ী হয়। আর্সেনাল দক্ষিণ পূর্ব লন্ডনে অবস্থানকালে এই পুরস্কারগুলো অর্জন করে। ১৮৯১ সালে রয়্যাল আর্সেনাল প্রথম লন্ডন ভিত্তিক ক্লাব হিসেবে পেশাদার দল হিসেবে আত্মপ্রকাশ করে।
১৮৯১ সালে দ্বিতীয় বারের মত ক্লাবটির নাম পরিবর্তন করা হয় এবং এর নাম রাখা হয় ওউলিচ আর্সেনাল। ১৮৮৩ সালে প্রথমবারের মত ফুটবল লিগে যোগ দেয় এবং প্রায় ২১ বছর পর ১৯০৪ সালে প্রথম বিভাগ দলের মর্যাদা লাভ করে। ভৌগোলিক কারণে শুরু থেকেই তাদের দর্শক সংখ্যা ছিল অনেক কম। যার কারণে ১৯১০ সালের মধ্যেই তারা অর্থনৈতিকভাবে পঙ্গু হয়ে পড়ে। ১৯১৩ সালে রেলিগেশনের কারণে আর্সেনাল দ্বিতীয় বিভাগে নেমে যায় এবং ঠিক এই সময়ে তারা হাইবারিতে আর্সেনাল স্টেডিয়াম প্রতিষ্ঠা করে সেখানে চলে আসে। একই বছরে দলটি তাদের নাম থেকে রয়েল শব্দটি বাদ দিয়ে দেয়।
১৯১৯-১৯৫১: ব্যাংক অভ ইংল্যান্ড ক্লাব
১৯১৯ সালে পঞ্চম স্থানে থেকে বছর শেষ করার পর তারা টটেনহ্যাম হটস্পারের পরিবর্তে প্রথম বিভাগে ফিরে আসে।
১৯২৫ সালে আর্সেনালের ম্যানেজার হিসাবে যোগ দেন হার্বার্ট চ্যাপম্যান। তার হাত ধরেই আর্সেনাল প্রথমবারের মতো ১৯২৩-২৪ এবং ১৯২৪-২৫ সালে লিগ শিরোপা জিতে। তিনি দলে টেনে আনেন অ্যালেক্স জেম্‌স এবং ক্লিফ ব্যাস্টিন সহ আরো নামী দামী খেলোয়াড়। ১৯৩০-১৯৩৮ পর্যন্ত আর্সেনাল পাঁচবার প্রথম বিভাগে শিরোপা, দুইবার এফএ কাপ শিরোপা জিতে নেয়। যদিও চ্যপম্যান দলের এই স্বর্ণযুগ পুরোটা উপভোগ করে যেতে পারেননি। ১৯৩৪ সালে এই কিংবদন্তি ম্যানেজার নিউমোনিয়ায় আক্রান্ত হয়ে মৃত্যুবরণ করেন। চ্যপম্যান ১৯৩২ সালে লন্ডনের একটি স্থানীয় পাতাল স্টেশনের নাম "গিলেস্পি রোড" পরিবর্তন করে "আর্সেনাল" রাখার জন্য অগ্রণী ভূমিকা পালন করেন। কোন ফুটবল ক্লাবের নামে রাস্তার নাম রাখার ইতিহাস সেখান থেকেই শুরু।
১৯৫৩-১৯৮৬: মাঝারি মান, মি ও নিল
পরবর্তীকালে নতুন ম্যানেজার টম হুইটেকারের সময়ে আর্সেনাল ১৯৪৭-৪৮ ও ১৯৫২-৫৩ সালে লিগ শিরোপা এবং ১৯৪৯-৫০ সালে এফএ কাপ শিরোপা জিতে। এই সময় ক্লাবটি তারকাশূন্য হতে শুরু করে। সাথে সাথে তারা নতুন প্রতিভাবান খেলোয়াড় দলে টেনে আনতে ব্যর্থ হয়। যার ফলে ১৯৫০-১৯৬০ সাল পর্যন্ত ক্লাবটি গুরুত্বপূর্ণ শিরোপা ঘরে তুলতে পানেনি। স্বয়ং ইংল্যান্ড জাতীয় দলের অধিনায়ক বিলি রাইট আর্সেনালের ম্যানেজারের (১৯৬২-১৯৬৬) দায়িত্ব পালনের সময়ও আর্সেনাল গুরুত্বপূর্ণ কোন সাফল্য পায়নি।
আর্সেনালের দ্বিতীয় সাফল্যের অধ্যায় শুরু হয় যখন ক্লাব কর্তৃপক্ষ ১৯৬৬ সালে বারটাই মিকে ম্যানেজারের দায়িত্ব দেয়। ১৯৭০ সালে তারা প্রথমবারের মত ইউরোপীয় শিরোপা জয় করে। ১৯৭০-৭১ সালে তারা একই সাথে জিতে নেয় লিগ এবং এফএ কাপ শিরোপা। কিন্তু এই সময় অনেক খেলোয়াড় দল ত্যাগ করে। যার কারণে আর্সেনাল ১৯৭২-৭৩ সালে লিগে রানার আপ হয়। (১৯৭২-৭৩), (১৯৭৭-৭৮), (১৯৭৯-৮০) সালে এফএ কাপ ফাইনালে হেরে যায়। এই সময়টাতে ক্লাবটির একমাত্র সাফল্য ছিল ১৯৭৭-৭৮ সালে ম্যানচেস্টার ইউনাইটেডকে ৩-২ গোল ব্যবধানে পরাজিত করে এফএ কাপ জেতা।
১৯৮৬-১৯৯৬: জর্জ গ্রাহাম
thumb|230px|left|২০০৪ সালে লিগ শিরোপা জয় উদযাপনরত আর্সেনাল দলের খেলোয়াড় ও সমর্থক ক্লাবটির তৃতীয় সাফল্যের অধ্যায় শুরু হয় যখন ১৯৮৬ সালে ক্লাবটি সাবেক খেলোয়াড় জর্জ গ্রাহাম ক্লাবের দায়িত্ব নেন। তার ক্যারিয়ারের প্রথম বছরেই আর্সেনাল লিগ কাপ শিরোপা জিতে নেয়। সাথে সাথে ১৯৮৮-৮৯ সালে শেষ মিনিটের গোলে লিভারপুলকে পরাজিত করে লিগ শিরোপা, ১৯৯০-৯১ সালে লিগ শিরোপা, ১৯৯২-৯৩ সালে একত্রে লিগ ও এফএ কাপ শিরোপা ও দ্বিতীয় ইউরোপীয় শিরোপা জিতে নেয়। ১৯৯৩-৯৪ সালে একজন খেলোয়াড়কে দলে নেয়ার জন্য তিনি একজন দালালের কাছ থেকে টাকা আদায় করেন যা পরবর্তীকালে ক্লাব কর্তৃপক্ষের কাছে প্রকাশ হয়ে পড়ে। ১৯৯৫ সালে তিনি চাকুরিচ্যুত হন। তার বদলী হিসাবে আসেন ব্রুস রায়চ। ক্লাব কর্তৃপক্ষের সাথে মন কষাকষির কারণে এক মৌসুম পরেই তিনি আর্সেনাল ত্যাগ করেন।
১৯৯৬-২০১৮: ওয়েঙ্গারের বছরগুলো
থাম্ব|এমিরেট্‌স স্টেডিয়ামে [[আর্সেন ওয়েঙ্গার]] এরপর ১৯৯৬ সালে আর্সেনালের দায়িত্ব নেন ফরাসি আর্সেন ওয়েঙ্গার। ওয়েঙ্গার এসেই দলের কৌশল এবং প্রশিক্ষণে ব্যাপক পরিবর্তন আনেন। সাথে সাথে তিনি দলে আনেন বিশ্বের বিভিন্ন দেশের খেলোয়াড় যারা দলের আন্যান্য ইংরেজ খেলোয়াড়দের সাথে পাল্লা দিতে সমর্থ হয়। আর্সেনাল ১৯৯৭-৯৮ ও ২০০১-০২ সালে আবারো যুগল শিরোপা ঘরে তুলে আনে। ১৯৯৯-০০ সালে তারা উয়েফা কাপের ফাইনালে পরাজিত হয়। এবং সেই প্রতিক্ষীত শিরোপা তারা অর্জন করে ২০০২-০৩ সালে। ২০০৩-০৪ সালে তারা অপরাজিত থেকে লিগ শিরোপা অর্জন করে। এই কারণে ক্লাবটির নতুন ডাক নাম হয় দ্য ইনভিন্সিব্‌ল। টানা ৪৯ ম্যাচে অপরাজিত থেকে ক্লাবটি জাতীয় রেকর্ড স্থাপন করে।
ওয়েঙ্গারের দশ বছরে আর্সেনাল আটটি লিগ শেষ করে প্রথম অথবা দ্বিতীয় হয়ে। ১৯৯৩ সালে প্রিমিয়ার লিগ শুরু হবার পর শিরোপা জয়ী ৪টি দলের মধ্যে আর্সেনাল একটি। বাকি দলগুলো হল (চেলসি, ম্যানচেস্টার ইউনাইটেড, ব্ল্যাকবার্ন রোভার্স) । ২০০৫-০৬ সালে আর্সেনাল লন্ডনের প্রথম ক্লাব হিসাবে চ্যাম্পিয়ন্‌স লিগের ফাইনালের উঠে। যদিও বার্সেলোনার কাছে ৩-২ এ পরাজিত হয়।
ক্লাবটি ২০০৫ সালের এফএ কাপের পর থেকে ২০১৪ সালের ১৭ই মে পর্যন্ত কোন বড় শিরোপা অর্জন করতে পারেনি। ২০১৪ সালে এফএ কাপ ফাইনালে মেসুত ওজিলের নৈপুণ্যে ২-০ গোলে পিছিয়ে থেকেও আর্সেনাল হাল সিটিকে ৩-২ গোলে হারিয়ে শিরোপা লাভ করে। এক বছর পর আর্সেনাল টানা দ্বিতীয় বারের মত এফএ কাপের ফাইনালে পৌঁছে এবং ফাইনালে অ্যাস্টন ভিলাকে ৪-০ গোলে পরাজিত করে। এই জয়ের ফলে তারা ১২টি জয় নিয়ে এই আসরের ইতিহাসে সবচেয়ে সফল ক্লাব হয়ে ওঠে। পরের মৌসুমে ম্যানচেস্টার ইউনাইটেড এই রেকর্ডে তাদের সাথে শামিল হয়। আর্সেনাল ২০১৭ সালে চেলসিকে ২-১ গোলে হারিয়ে সর্বাধিক ১৩ বার এফএ কাপ জয়ের রেকর্ড করে এবং আরেকবার এই আসরের সর্বাধিক জয়ের রেকর্ড করে। এই জয়ের ফলে ইংরেজ ফুটবল ইতিহাসে ওয়েঙ্গার প্রথম ম্যানেজার হিসেবে সাতবার এফএ কাপ জয় করেন। একই মৌসুমে আর্সেনাল প্রিমিয়ার লিগের পঞ্চম স্থান অধিকার করে। ১৯৯৬ সালে ওয়েঙ্গারের আগমনের পর এই প্রথম ক্লাবটি চতুর্থ স্থানের নিচে অবস্থান করে তাদের মৌসুম শেষ করে। পরের বছর আরেকটি ব্যর্থ লিগ মৌসুমের পর ওয়েঙ্গার ২০১৮ সালের ২০শে এপ্রিল ২২ বছর ম্যানেজার হিসেবে কাজ করার পর তার বিদায়ের ঘোষণা দেন। ইংরেজ ও বিশ্ব ফুটবলের অনেক পণ্ডিত ও সাবেক খেলোয়াড়দের কাছ থেকে তার এই সিদ্ধান্তের প্রশংসা করেন। নিজেদের মাঠে তার সর্বশেষ ম্যাচ ছিল বার্নলির বিপরীতে, এই খেলায় আর্সেনাল বার্নলিকে ৫-০ গোলে পরাজিত করে। এই খেলায় মাঠে প্রবেশকালে সমর্থকগণ ওয়েঙ্গারকে দাঁড়িয়ে অভিবাদন জানান। ওয়েঙ্গারের অধীনে আর্সেনালের সর্বশেষ ম্যাচে আর্সেনাল হাডার্সফিল্ডকে ১-০ গোলে পরাজিত করে।
২০১৮-বর্তমান: ওয়েঙ্গার পরবর্তী সময়
ওয়েঙ্গারের বিদায়ের পর ২০১৮ সালের ২৩শে মে বাস্ক-স্পানিয়ার্ড উনাই এমারিকে ক্লাবটির নতুন প্রধান কোচ হিসেবে নিয়োগ দেওয়া হয়। তিনি ক্লাবটির যুক্তরাজ্যের বাইরের প্রথম প্রধান কোচ এবং দ্বিতীয় ম্যানেজার। এমারির প্রথম মৌসুমে আর্সেনাল প্রিমিয়ার লিগে পঞ্চম স্থান লাভ করে এবং ইউরোপা লিগে রানার-আপ হয়।
২০১৯ সালের ২৯শে নভেম্বর ইউরোপা লিগের গ্রুপ পর্বে এইন্ট্রাখট ফ্রাংকফুর্টের বিপক্ষে ২-১ ব্যবধানে হারার পর এমারিকে বরখাস্ত করা হয়। ক্লাবটি সকল প্রতিযোগিতামূলক খেলায় ৭টি ম্যান জয় শূন্য ছিল এবং ১৩টি ম্যাচের পরও প্রিমিয়ার লিগের চতুর্থ স্থান থেকে আট পয়েন্ট দূরে ছিল। সাবেক খেলোয়াড় ও সহকারী প্রধান কোচ ফ্রেডি লিউংবার্গকে সাময়িক প্রধান কোচ হিসেবে নিয়োগ দেওয়া হয়।  ২০১৯ সালের ২০শে ডিসেম্বর আর্সেনাল তাদের সাবেক মধ্যমাঠের খেলোয়াড় ও ক্লাবটির অধিনায়ক মিকেল আর্তেতাকে সাড়ে তিন বছরের চুক্তিতে তাদের নতুন প্রধান কোচ হিসেবে নিয়োগ দেয়। তিনি ম্যানচেস্টার সিটির সহকারী ম্যানেজারের চাকরি ত্যাগ করে এই ক্লাবটিতে যোগ দেন।
রং
আর্সেনালের পোশাক ইতিহাসের বেশির ভাগ সময় ধরেই সাদা হাতা যুক্ত লাল শার্ট এবং সাদা হাফপ্যান্ট ছিল। যদিও শুরুটা ছিলো অন্যরকম। আর্সেনালের সাথে লাল রং যুক্ত হয়েছে নটিংহ্যাম ফরেস্ট ফুটবল ক্লাবের অণুদানের কারণে। আর্সেনালের প্রতিষ্ঠার কিছুদিন পর অর্থাৎ ১৮৮৬ সালে নটিংহ্যাম ফরেস্ট ফুটবল ক্লাবের দুই খেলোয়াড় (ফ্রেড ব্রেডসলি এবং মরিস ব্যাতেস) কর্মক্ষেত্র পরিবর্তনের কারণে ওউলিচে আসেন। ফুটবলকে ভালোবাসার কারণে এখানে এসে তারা যোগ দেন সদ্য প্রতিষ্ঠিত আর্সেনাল ফুটবল ক্লাবে। সেই সময় আর্সেনালের নিজস্ব কোন পোশাক না থাকায় তারা আগের জায়গায় এক সেট পোশাকের জন্য চিঠি লিখে পাঠান। আর্সেনালের জন্য তখন চলে আসে এক সেট পোশাক এবং একটি বল। পোশাকের রং ছিল ঐ ক্লাবের মতো লাল রঙের।
১৯৩৩ সালে হারবার্ট চ্যপম্যান ভাবলেন ক্লাবের পোশাকটিতে পরিবর্তন আনা দরকার। সেই উদ্দেশ্যে তিনি লাল রংটা আরো গাঢ় করে পোশাকের সাথে সাদা হাতা যুক্ত করে দিলেন। এই সাদা হাতা যুক্ত করার পিছনে মোটামুটি দুটি কাহিনী প্রচলিত আছে। প্রথমটি হল একবার হার্বার্ট চ্যাপম্যান আর্সেনালের একজন সমর্থককে দেখেছিলেন সাদা ফুলহাতা শার্টের সাথে লাল রঙের সোয়েটার পরা অবস্থায়। তখনই তার মাথায় এসেছিলো মূল পোশাকের সাথে সাদা হাতা যুক্ত করে দেবার বিষয়টি। আবার কেউ বলে থাকেন, না, তিনি এই পোশাক পরা অবস্থায় একজনকে দেখেছিলেন তবে সে কোন সমর্থক নয় বরঞ্চ তার বিখ্যাত বন্ধু কার্টুনিস্ট টম ওয়েবস্টার।
কাহিনী যাই হোক না কেন এই লাল সাদা পোশাক আর্সেনালের সমর্থক এখন। মাঝখানে দুইবার তারা সাদা হাতা বাদ দিয়েছিল। প্রথমবার ১৯৬৬-৬৭ মৌসুমে। যদিও জনপ্রিয়তার অভাবে পরের বছরেই আগের পোশাকে ফিরে আসে তারা। দ্বিতীয়বার ২০০৫-০৬ যখন তারা ১৯১৩ সাল থেকে তাদের জায়গা হাইবারিতে তাদের সর্বশেষ মৌসুমটি খেলে। পুরনো পোশাকের মত পোশাক পরে তারা শেষ করে তাদের হাইবারি ইতিহাস। পরের বছর থেকেই তারা আগের পোশাকে ফিরে আসে। আর্সেনালের অ্যাওয়ে পোশাকের রং বেশির ভাগ সময় হলুদ। মাঝে মাঝে নীল।
আর্সেনাল তাদের পোশাকের জন্য প্রথম স্পন্সরশিপ পায় ১৯৮২ সালে। জেভিসির সাথে তাদের চুক্তি বহাল থাকে ১৯৯৯ সাল পর্যন্ত। তারপর ১৯৯৯-০২ সাল পর্যন্ত সেগা ড্রিমক্যাস্ট এবং ২০০২-০৬ পর্যন্ত স্পন্সর ছিল এমিরেট্‌স এয়ারলাইন। এমিরেট্‌স এর সাথে আর্সেনালের চুক্তি ২০১৪ সাল পর্যন্ত ছিল। ১৯৯৪ সাল থেকে আর্সেনালের পোশাক প্রস্তুত করে আসছে নাইকি। তার আগে ১৮৮৬-৯৪ পর্যন্ত আডিডাস এবং ১৯৮৬ সালের আগ পর্যন্ত আমব্রো।
কুলচিহ্ন
১৮৮৮ সালে রয়েল আর্সেনাল প্রথমবারের মতো তাদের কুলচিহ্ন উন্মোচন করে। কুলচিহ্নটি উপর থেকে দেখলে তিনটি উত্তরমুখী কামান চোখে পড়ে। কামানগুলোকে কখনো কখনো চিমনি বলে ভুল হতে পারে। কিন্তু সিংহের ভাস্কর্য কামানের নিশ্চয়তা প্রদান করে। ১৯১৩ সালে হাইবারিতে চলে আসার পর ক্লাবটি এই কুলচিহ্ন বাদ দিয়ে দেয়। ১৯২২ সালে তারা প্রথমবারের মতো একটি কামান সমৃদ্ধ কুলচিহ্ন গ্রহণ করে। পূর্বমুখী এই কামানের নিচে লেখা ছিল ক্লাবটির ডাক নাম দ্য গানার্স। ১৯২৫ সালেই এটিকে পরিবর্তন করা হয়। তখন কামানের দিক পশ্চিমমুখী করে কামানের নলটিকে নিচের দিকে তাক করা হয়। ১৯৪৯ সালে কামানের আগের ভঙ্গিমা অপরিবর্তিত রেখে কুলচিহ্নটির আধুনিকায়ন করা হয়। সাথে যুক্ত হয় উপরের দিকে কালো হরফে লেখা ক্লাবের নাম এবং কয়েকদিন আগে গৃহীত লাতিন মূলমন্ত্র Victoria Concordia Crescit (অর্থ: অনূভুতি থেকেই জয় আসে) এবং এবারেই প্রথমবারের মতো কুলচিহ্নে বিভিন্ন রঙ ব্যবহার করা হয়।
কুলচিহ্নের অসংখ্য পরিবর্তনের কারণে ফুটবল ক্লাবটি তাদের কুলচিহ্নের স্বত্ব ধরে রাখতে ব্যর্থ হয়। যদিও তারা পাশ্ববর্তী একটি ব্যবসা প্রতিষ্ঠানের সাথে দীর্ঘ আইনী লড়াইয়ে পর কুলচিহ্নটিকে ট্রেডমার্ক হিসাবে ব্যবহারের অণুমতি পায়। ২০০২ সালে ক্লাবটি সরল ভঙ্গিমায় আরও আধুনিক করে নতুন একটি কুলচিহ্ন গ্রহণ করে যার স্বত্ব ধরে রাখতে তারা সমর্থ হয়। আগের মতো এবারেও কামান পূর্বদিকে তাক করা এবং ক্লাবের নাম কামানের উপর লেখা। নতুন কুলচিহ্নটি সমর্থকদের কাছে সমালোচিত হয়। তারা দাবি জানায় অতি আধুনিক এই কুলচিহ্নটিতে ক্লাবটির ইতিহাস সঠিকভাবে ফুটে উঠেনি।
স্টেডিয়াম
এরপর ১৯১৩ সাল থেকে মে, ২০০৬ সাল পর্যন্ত ক্লাবটি ছিলআর্সেনাল স্টেডিয়ামে যা সাধারণত হাইবারি নামে পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আর্কিবাল্ড লেইচ। নকশা ছিল সেই সময়কার ইংল্যান্ডের অন্য সকল মাঠের অণুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর্ট ডেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারত। পরে টেইলর রিপোর্ট এবং প্রিমিয়ার লিগের নিয়ম অনুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌‌স লিগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। ১৯৯৮-১৯৯৯, ১৯৯৯-২০০০ এই দুই মরশুমে আর্সেনাল চ্যাম্পিয়ন্‌স লিগের ম্যাচগুলোর জন্য ৭০,০০০ ধারণ ক্ষমতাসম্পন্ন ওয়েম্বলি স্টেডিয়াম ব্যবহার করেছিল। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যাবিশিষ্ট অ্যাশবুর্টন (পরবর্তীকালে এমিরেট্‌স স্টেডিয়াম) তৈরি করার পরিকল্পনা হাতে নেয়। আর্থিক কারণে শুরুতে নির্মাণ কাজ ধীর গতিতে এগোলেও ২০০৬ সালে স্টেডিয়ামটির নির্মাণ কাজ শেষ হয়। স্টেডিয়ামটির নামকরণ করা হয় তাদের স্পন্সর এমিরেট্‌সের নামে যাদের সাথে ক্লাবটি ইংরেজ ক্লাব ফুটবল ইতিহাসের রেকর্ড ১০০ মিলিয়ন পাউন্ডের চুক্তি করে। এই চুক্তির ফলে ২০১২ সাল পর্যন্ত অফিসিয়ালি স্টেডিয়ামটির নাম থাকবে এমিরেট্‌স স্টেডিয়াম এবং ২০১৩-১৪ ফুটবল মৌসুম পর্যন্ত ক্লাবটির শার্টে লেখা থাকবে ফ্লাই এমিরেট্‌স।
২০০০ সাল থেকে আর্সেনালের প্রশিক্ষণ কেন্দ্র হার্টফোর্ডশায়ারের সেনলিতে। এর আগে ব্যবহৃত হত ইউনিভার্সিটি কলেজ লন্ডনের ছাত্র ইউনিয়নের প্রশিক্ষণ কেন্দ্র। তারও আগে ১৯৬১ সাল পর্যন্ত হাইবারি। আন্ডারহিল নামের সেই স্টেডিয়ামটি এখনও আর্সেনাল ফুটবল ক্লাবের অতিরিক্ত খেলোয়াড়দের ম্যাচ খেলার জন্য ব্যবহার করা হয়। বর্তমানে স্টেডিয়ামটি বার্নেট ফুটবল ক্লাবের মালিকানাধীন।
সমর্থক
আর্সেনালের রয়েছে অসংখ্য অণুরাগী ভক্ত। ২০০৬-০৭ সালে নিজেদের মাঠে গড় উপস্থিত দর্শক সংখ্যা প্রতি খেলায় প্রায় ৬০,০৪৫ জন, স্টেডিয়ামের ধারণক্ষমতার ৯৯.৮%। ওই সময়ে অন্যান্য সকল ইংরেজ ক্লাবের মধ্যে যা দ্বিতীয় এবং সবসময়ের জন্য চতুর্থ সর্বোচ্চ। আর্সেনালের সমর্থকরা নিজেদের গুনার্স নামে ডাকে যা এসেছে ক্লাবটির ডাকণাম দ্য গানার্স থেকে। আর্সেনালের বড় বিশেষত্ব হচ্ছে ক্লাবটির এলাকা। যার কাছাঁকাছি রয়েছে ধনী এলাকা ক্যানোনবারি, বার্ন্সবারি, মিশ্র এলাকা হলোওয়ে, হাইবারি, ইলিংটন, সাধারণ কর্মজীবি লোকের এলাকা ফিন্সবারি পার্ক। এর ফলে সকল শ্রেণীর মানুষের ভালোবাসা পেয়েছে দলটি। এছাড়াও ২০০২ সালের এক প্রতিবেদনের তথ্য অনুসারে, ক্লাবটির রয়েছে সর্বোচ্চ অ-শ্বেতাঙ্গ সমর্থক যা শতকরা প্রায় ৭.৭ ভাগ।
অন্যান্য সকল ইংরেজ ফুটবল ক্লাবের মতো আর্সেনালের রয়েছে বিভিন্ন ঘরোয়া সমর্থক ক্লাব। এর মধ্যে উল্লেখযোগ্য হচ্ছে "অফিসিয়াল আর্সেনাল সাপোর্টাস ক্লাব"। এছাড়াও রয়েছে "আর্সেনাল ইন্ডিপেন্ডেন্ট সাপোর্টার্স এসোসিয়েশন" যা স্বাধীনভাবে নিজেদের কার্যক্রম পরিচালনা করে থাকে। এছাড়াও সমর্থকরা নিয়মিত দ্য গুনার্স, হাইবারি হাই, গানফ্ল্যাশ নামক ফ্যানজাইন প্রকাশ করে থাকে। ইংরেজ ফুটবল প্রথা অনুযায়ী আর্সেনাল সমর্থকরা ওয়ান-নিল টু আর্সেনাল গানটি বিখ্যাত গো ওয়েস্ট গানের সুরে এবং বোরিং, বোরিং আর্সেনাল" গেয়ে থাকে। বোরিং, বোরিং আর্সেনাল'' গানটি আসলে বিপক্ষ শিবিরের গান। কিন্তু যখন আর্সেনাল ভালো খেলতে থাকে তখন সমর্থকরা যান্ত্রিক সুরে এই গানটি গায়।
বর্তমানকালে ফুটবল ক্লাবগুলোর জনপ্রিয়তা আর ভৌগোলিক সীমার মধ্যে আটকে নেই। স্যাটেলাইট চ্যানেলগুলোতে খেলা সরাসরি সম্প্রচারিত হবার সুবাদে পৃথিবী জুড়ে বেড়েছে ভক্তের সংখ্যা। ২০০৫ সালে গ্রানাডা ভেনচারে প্রকাশিত এক প্রতিবেদনে উল্লেখ করা হয় আর্সেনালের সারা বিশ্বে ভক্তের সংখ্যা প্রায় ২৭ মিলিয়ন যা তৃতীয় সর্বোচ্চ। অবশ্য সে সময় গ্রানাডা ভেনচার ক্লাবের ৯.৯% শেয়ারের অংশীদার ছিল।
আর্সেনালের দীর্ঘ এবং গভীরতম প্রতিপক্ষ প্রতিবেশি দল টটেনহাম হটস্পার। ক্লাব দুটির মধ্যকার খেলা তাই অভিহিত হয় দক্ষিণ লন্ডন ডার্বি নামে। এছাড়াও চেলসি এবং ওয়েস্ট হ্যাম ইউনাইটেডের মধ্যকার খেলাও ডার্বি ম্যাচ। কিন্তু আর্সেনালের ডার্বি ম্যাচের প্রচণ্ড উত্তেজনার সাথে আর কিছুরই তুলনা হয় না। ১৯৮০ সাল থেকে আর্সেনালের আরেক প্রতিপক্ষ হিসেবে উঠে আসে ম্যানচেস্টার ইউনাইটেড। দুই দলের লিগ শিরোপা পাবার কঠিন প্রতিযোগিতাই এর কারণ।
মালিকানা এবং আর্থিক অবস্থা
মালিকানার দিক থেকে অন্যান্য ক্লাব থেকে আর্সেনাল অনেকটা আলাদা। কোন ব্যক্তি মালিকানায় না থেকে এটি আর্সেনাল হোল্ডিংস পাবলিক লিমিটেড নামে এর কার্যক্রম পরিচালিত করে। এ পর্যন্ত তাদের ৬২,২১৭ টি শেয়ার বাজারে বিতরণ করা হয়েছে। সরাসরি এফটিওএসই অথবা অল্টারনেটিভ ইনভেস্টমেন্ট মার্কেটের মতো পাবলিক শেয়ার বাজারের পরিবর্তে আর্সেনাল তাদের শেয়ার ছাড়ার জন্য ব্যবহার করে প্লাস (PLUS) নামক বিশেষ শেয়ার বাজার। সর্বশেষ ডিসেম্বর ৬, ২০০৭ তারিখের হিসাব আনুসারে আর্সেনালের বর্তমান বাজার মুনাফা ৫৩২ মিলিয়ন পাউন্ড এবং ২০০৭ অর্থ বছরে ক্লাবটি (খেলোয়াড় বদলি ছাড়া) ৫১.২ মিলিয়ন পাউন্ড মুনাফা লাভ করে। ২০০৭ এর মার্চে ব্যবসা বিষয়ক পত্রিকা ফোর্বস আর্সেনালকে পৃথিবীর তৃতীয় মূল্যবান ক্লাব হিসাবে ঘোষণা করে। প্রথম এবং দ্বিতীয় স্থান দখল করে যথাক্রমে ম্যানচেস্টার ইউনাইটেড ফুটবল ক্লাব এবং রিয়াল মাদ্রিদ ফুটবল ক্লাব। একই বছর বিখ্যাত বাণিজ্যিক প্রতিষ্ঠান ডেলোইট রাজস্বের উপর ভিত্তি করে ফুটবল ক্লাবগুলোর নতুন আরেকটি ক্রমস্থান প্রকাশ করে। ২০০৫ মৌসুমে ১৩৩মিলিয়ন পাউন্ড রাজস্বের জন্য আর্সেনাল এই ক্রমস্থানে নবম স্থান অধিকার করে।
আর্সেনালের মোট শেয়ারের ৪৫% পরিচালনা পরিষদের হাতে। ক্লাবটির সবচেয়ে বড় শেয়ার হোল্ডার লন্ডনের হীরা ব্যবসায়ী ড্যানি ফিজম্যান এবং প্রাক্তন সভাপতি স্যার ব্রেসওয়েল স্মিথের দৌহিত্রের স্ত্রী নিনা ব্রেসওয়েল স্মিথ যথাক্রমে ২৪.১% এবং ১৫.৯%। এছাড়াও ফেলো পরিচালক রিচার্ড কার ৪.৪% এবং ক্লাবটির বর্তমান সভাপতি ০.৮% শেয়ারের মালিক।
চলতি বছরগুলোতে চেলসি ফুটবল ক্লাব, লিভারপুল ফুটবল ক্লাব, এবং ম্যানচেস্টার ইউনাইটেড ফুটবল ক্লাবগুলোর মত আর্সেনালও বিদেশী বিনিয়োগকারীদের নজরে আসে। বর্তমানে আমেরিকার ক্রীড়া শিল্পপতি স্টান ক্রোয়েনকে ক্লাবটির ১২.২% শেয়ারের মালিক। পরিচালনা পরিষদের সদস্য ব্যতীত আর্সেনালের সবচেয়ে বড় শেয়ার হোল্ডার রেড অ্যান্ড হোয়াইট সিকিউরিটি যার মালিক রুশ বিলিয়নিয়ার আলিসার উসমানভ এবং লন্ডনের ফরহাদ মসিরি। প্রতিষ্ঠানটি ২০০৭ সালে প্রাক্তন আর্সেনাল সভাপতি ডেভিড ডেইনের কাছ থেকে ১৪.৬% শেয়ার কিনে নেয়। ডেভিড ডেইন বর্তমানে রেড হোয়াইট সিকিউরিটির সভাপতির দায়িত্ব পালন করছেন। বর্তমানে প্রতিষ্ঠানটি আর্সেনালের প্রায় ২৩% শেয়ারের মালিক।
জনপ্রিয় সংস্কৃতিতে আর্সেনাল
দেশের অন্যতম সফল ফুটবল ক্লাব হওয়ার কারণে ব্রিটিশ সংস্কৃতিতে যখনই ফুটবল প্রসঙ্গ উত্থাপিত হয়েছে তখনই আনর্সেনালের নাম এসেছে। প্রথম সারির বেশ কিছু মিডিয়াভিত্তিক অণুষ্ঠানে আর্সেনালের উপস্থিতি লক্ষ্য করা যায়। ১৯২৭ সালের ২২ জানুয়ারি শেফিল্ড ইউনাইটেড ফুটবল ক্লাবের বিপক্ষে তাদের ম্যাচটি বেতারে সরাসরি সম্প্রচার করা হয়। এটিই ছিল আর্সেনালের কোন খেলার প্রথম সরাসরি সম্প্রচার। এর এক দশক পরে ১৯৩৭ সালের ১৬ সেপ্টেম্বর আর্সেনালের মূল দল এবং অতিরিক্ত খেলোয়াড়দের নিয়ে গঠিত দলের মধ্যে একটি প্রদর্শনী ম্যাচ হয়। এটিই ছিল ব্রিটেনের ইতিহাসে প্রথম ফুটবল ম্যাচ যা টেলিভিশনে সরাসরি সম্প্রচার করা হয়। এছাড়া বিবিসি'র "ম্যাচ অফ দ্য ডে" নামক অণুষ্ঠানে আর্সেনালকে বিশেষভাবে দেখানো হয়েছে। এতে ১৯৬৪ সালের ২২ আগস্ট অ্যানফিল্ডে লিভারপুলের বিপক্ষে আর্সেনালের খেলাটির হাইলাইট্‌স দেখানো হয়েছে।
উপরন্তু ইতিহাসের অন্যতম প্রাচীন ফুটবল বিষয়ক চলচ্চিত্র দ্য আর্সেনাল স্টেডিয়াম মিস্টারি (১৯৩৯) নির্মিত হয়েছিল আর্সেনালকে কেন্দ্র করেই। চলচ্চিত্রটিতে আর্সেনালের সাথে একটি শৌখিন ফুটবল দলের ম্যাচ দেখানো হয়েছে। খেলার সময় শৌখিন দলের একটি খেলোয়াড় বিষক্রিয়ায় আক্রান্ত হয়। এতে আর্সেনালের অনেক খেলোয়াড়ই সরাসরি উপস্থিত ছিল, কিন্তু একটি বক্তৃতা দেয়ার মাধ্যমে চলচ্চিত্রের কথোপকথনে অংশ নিয়েছিলেন একমাত্র ম্যানেজার "জর্জ অ্যালিসন"।
সাম্প্রতিককালে আর্সেনালের প্রাক্তন খেলোয়াড় নিক হর্নবাই "ফিভার পিচ" নামক একটি বইটি লিখেছেন। এতে তার আত্মজীবনী এবং আর্সেনালের সাথে তার সম্পর্কের বিষয়গুলো উঠে এসেছে। ১৯৯২ সালে প্রকাশিত এই বইটি ব্রিটিশ সমাজে ফুটবলের পুনর্জাগরণ এবং পুনর্বাসনে গুরুত্বপূর্ণ ভূমিকা রেখেছে। ১৯৯০-এর দশক জুড়ে এই পুনর্জাগরণ পরিলক্ষিত হয়। এই বইয়ের উপর ভিত্তি করে পরবর্তীকালে চলচ্চিত্র নির্মিত হয় যার প্রধান চরিত্রে অভিনয় করেছেন কলিন ফার্থ। ক্লাবটির ১৯৮৮-১৯৮৯ মৌসুমের বিজয়ের কাহিনী নিয়েই এই চলচ্চিত্র নির্মিত হয়েছিল। এই বইটি দ্বারা উৎসাহিত হয়েই মার্কিন যুক্তরাষ্ট্রে "ফিভার পিচ" নামে একটি চলচ্চিত্র নির্মিত হয়। এর বিষয় অবশ্য ছিল বোস্টন রেড সক্স-এর "মেজর লিগ বেসবলের" এক ফ্যানকে নিয়ে।
১৯৭০ এবং ১৯৮০-এর দশকে বেশ কিছু কমেডিধর্মী চলচ্চিত্র ও অণুষ্ঠানে আর্সেনালকে প্রতিরক্ষামূলক এবং বিরক্তিকর প্রতিপক্ষ হিসেবে দেখানো হয়েছে। দলের এই বিষয়গুলো নিয়ে বেশ কিছু কমেডি অভিনেতা ব্যাঙ্গ করেছেন যাদের মধ্যে আছেন এরিক মোরক্যাম্ব। এই একই বিষয় ১৯৯৭ সালের চলচ্চিত্র "দ্য ফুল মন্টি"-তে উঠে এসেছে। চলচ্চিত্রটির একটি দৃশ্যে প্রধান অভিনেতারা সারিবদ্ধ হয়ে যেতে থাকে এবং তাদের হাত তুলে দেখায়। আর্সেনালের প্রতিরক্ষা কৌশলের অফসাইড ফাঁদকে ব্যাঙ্গাত্মকভাবে এখানে নকল করা হয়েছে। চলচ্চিত্রে অবশ্য অন্য একটি ফুটবল নয়, অন্য একটি দৃশ্যের জন্য এমনটি করা হয়েছে। ক্লাবের প্রতিরক্ষাকে ভিত্তি করে নির্মিত আরেকটি চলচ্চিত্রের নাম "প্লাংকেট অ্যান্ড ম্যাকলিন"। এতে ডিক্সন এবং উইন্টারবার্ন নামে দুটি চরিত্র রয়েছে যাদের নাম রাখা হয়েছে বহুকাল আর্সেনালের প্রতিরক্ষা ব্যুহ নির্মাণকারী খেলোয়াড় লি ডিক্সন এবং নাইজেল উইন্টারবার্নের নাম অনুসারে। ডিক্সন থাকতো প্রতিরক্ষা ব্যুহের ডানদিকে আর উইন্টারবার্ন বামদিকে।
"মন্টি পাইথন্‌স ফ্লাইং সার্কাস" নামে প্রকাশিত স্কেচ চিত্র এবং ডগলাস অ্যাডাম্‌স রচিত "দ্য হিচহাইকার্‌স গাইড টু দ্য গ্যালাক্সি"-তে আর্সেনালের নাম বারবার ব্যবহৃত হয়েছে। ডগলাস অ্যাডাম্‌সের কাহিনীতে একজন বারম্যান উল্লেখ করে যে, পৃথিবীর আসন্ন সমাপ্তিতেই আর্সেনালের "সৌভাগ্যমূলক পলায়ন" নিশ্চিত হবে। এছাড়া ২০০৪ সালে নির্মিত ওসিয়ান্‌স ইলেভেনের প্রধান চরিত্রগুলো এক পর্যায়ে ইউরোপে বড় ধরনের একটি চুরি শেষে পালানোর সুবিধার জন্য ছদ্মবেশ হিসেবে আর্সেনালের ট্র্যাকসুট পরিধান করে।
জনপ্রিয় সঙ্গীতেও আর্সেনালের উল্লেখ রয়েছে। জো স্ট্রামার "টনি অ্যাডাম্‌স" নামে একটি গান লিখেন যা আর্সেনালের তৎকালীন অধিনায়ককে উৎসর্গ করেই রচিত হয়েছিল। এই গানটি ১৯৯৯ সালে প্রকাশিত তার "রক আর্ট অ্যান্ড দ্য এক্স-রে স্টাইল" নামক অ্যলবামে স্থান পায়। নিজে চেলসির ফ্যান হওয়া সত্ত্বেও স্ট্রামারকে গিগের সময় আর্সেনালের স্কার্ফ পরতে দেখা গেছে। দ্য পোগ্‌স ব্যান্ড দলের দ্বিতীয় অ্যালবাম "রাম, সোডোমি অ্যান্ড দ্য ল্যাশ"-এ "বিলি বোন্‌স" নামে একটি গান রয়েছে যাতে আর্সেনাল এবং তাদের চিরশত্রু টটনাম হটস্পারের নাম রয়েছে।
আর্সেনাল মহিলা দল
আর্সেনাল এলএফসি প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন্‌স প্রিমিয়ার লিগ, উয়েফা ওমেন্‌স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।
ম্যানেজার
টীকা
আফ্রিকায় ইসলাম
আরবের বাইরে, আফ্রিকাই প্রথম মহাদেশ ছিল, যেখানে ইসলাম ৭ম শতাব্দীর গোড়ার দিকে ছড়িয়ে পড়ে। বিশ্বের মুসলিম জনসংখ্যার প্রায় এক-তৃতীয়াংশ এই মহাদেশে বাস করে। মুসলমানরা বর্তমান জিবুতি, সোমালিয়া ও ইরিত্রিয়া অতিক্রম করে হিজরতের সময় ইথিওপিয়ায় আশ্রয়ের খোঁজে। আফ্রিকার অধিকাংশ মুসলমান সুন্নি; আফ্রিকায় ইসলামের জটিলতা চিন্তার বিভিন্ন ধারা, ঐতিহ্য, এবং অনেক আফ্রিকান দেশের মত দ্বারা উন্মোচিত হয়। আফ্রিকান ইসলাম স্থবির নয় এবং ক্রমাগত প্রচলিত, সামাজিক, অর্থনৈতিক ও রাজনৈতিক অবস্থার দ্বারা রূপায়িত হচ্ছে। সাধারণত আফ্রিকায় ইসলাম প্রায়ই আফ্রিকার সাংস্কৃতিক প্রেক্ষিতে অভিযোজিত হয়।
রঘুনাথগঞ্জ বিধানসভা কেন্দ্র
রঘুনাথগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। ঔরাঙ্গবাদ বিধানসভা কেন্দ্র ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় শামশেরগঞ্জ বিধানসভা কেন্দ্র এবং রঘুনাথগঞ্জ বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৯ নং রঘুনাথগঞ্জ বিধানসভা কেন্দ্রটি রঘুনাথগঞ্জ-২ সমষ্টি উন্নয়ন ব্লক এবং নুরপুর গ্রাম পঞ্চায়েত সুতি-১ সমষ্টি উন্নয়ন ব্লক এবং মাইয়া গ্রাম পঞ্চায়েত লালগোলা সমষ্টি উন্নয়ন ব্লক এর অন্তর্গত।
রঘুনাথগঞ্জ বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।
২০১১
২০১১ সালের নির্বাচনে, কংগ্রেসের আখরুজ্জামান তার নিকটতম প্রতিদ্বন্দ্বী আরএসপি'র আবুল হাসনাতকে পরাজিত করেন।
জাহিদ জাবেদ
জাহিদ জাবেদ (জন্ম: ১ ডিসেম্বর ১৯৯৫) একজন বাংলাদেশী ক্রিকেটার। ২ অক্টোবর ২০১৬ সালে ২০১৬-২০১৭ সালে জাতীয় ক্রিকেট লিগে রংপুর বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন।
১০৪১
১০৪১ গ্রেগরীয় বর্ষপঞ্জির একটি সাধারণ বছর।
জ্ঞানেন্দ্রিয়
জ্ঞানেন্দ্রিয় (সংস্কৃত: ज्ञानेन्द्रिय) হল উপলব্ধির অঙ্গ, ইন্দ্রিয়ের মাধ্যমে উপলব্ধি করার অনুষদ। জ্ঞানেন্দ্রিয় বলতে চেতনাকে বোঝায়। সূক্ষ্ম দেহের সতেরোটি উপাদানের মধ্যে প্রথম পাঁচটি হল "উপলব্ধির অঙ্গ" বা "জ্ঞানেন্দ্রিয়"। হিন্দুধর্ম ও বৈষ্ণবধর্ম অনুসারে পাঁচটি জ্ঞানেন্দ্রিয়- কর্ণ, ত্বক, চক্ষু, জিহ্বা ও নাসিকা। জ্ঞানেন্দ্রিয়ের অর্থ হল 'জ্ঞানের অন্তর্গত'। যেহেতু জ্ঞান এই উপলব্ধির অঙ্গগুলির মাধ্যমে অর্জিত হয়, তাই এগুলি জ্ঞানেন্দ্রিয় নামে পরিচিত। জগৎ সম্পর্কে জ্ঞান অর্জনে জ্ঞানেন্দ্রিয় গুরুত্বপূর্ণ ভূমিকা পালন করে। বাহ্যিক জগৎ পাঁচটি স্থূল উপাদান নিয়ে গঠিত; ইথার বা আকাশ, বায়ু, অগ্নি, জল ও পৃথিবী। সূক্ষ্ম দেহ তন্মাত্র দ্বারা গঠিত, এই উপাদানগুলির সূক্ষ্ম রূপ। জ্ঞানের পাঁচটি অঙ্গের মাধ্যমে স্থূল উপাদানগুলির দিকে তন্মাত্রের দৃষ্টিভঙ্গি যা উপলব্ধির অঙ্গ হিসাবেও পরিচিত। বস্তুজগত সম্পর্কে জ্ঞান না থাকলে আধ্যাত্মিক জ্ঞান আহরণ করা যায় না।
বিন্দুসার
বিন্দুসার (बिन्दुसार) বা সিংহসেন (सिहंसेन) (খ্রিস্টপূর্ব ৩২০ - খ্রিস্টপূর্ব ২৭২) দ্বিতীয় মৌর্য্য সম্রাট ছিলেন, যিনি চন্দ্রগুপ্ত মৌর্য্যের পর ২৯৮ খ্রিস্টপূর্বাব্দে সিংহাসন লাভ করেন। তিনি যিনি গ্রিকদের নিকট আমিত্রোখাতেস বা আল্লিত্রোখাদেস নামে পরিচিত ছিলেন, যা সংস্কৃত শব্দ অমিত্রঘাত (अमित्रघात) বা শত্রু বিনাশকারী থেকে উদ্ভূত হয়েছে।
জন্ম
বিন্দুসার প্রথম মৌর্য্য সম্রাট চন্দ্রগুপ্ত মৌর্য্য ও তার পত্নী দুর্ধরার সন্তান ছিলেন। জন্মের সময় তার নাম রাখা হয় সিংহসেন। জৈন প্রবাদানুসারে, চন্দ্রগুপ্ত মৌর্য্যের উপদেষ্টা চাণক্য শত্রু দ্বারা বিষপ্রয়োগে হত্যা করার চেষ্টার বিরুদ্ধে শারীরিক প্রতিষেধক তৈরী করার উদ্দেশ্যে প্রতিদিন চন্দ্রগুপ্ত মৌর্য্যকে তার অজান্তে অল্প মাত্রায় বিষ পান করাতেন। একদিন চন্দ্রগুপ্ত মৌর্য্য তার বিষযুক্ত খাবার অন্তঃসত্ত্বা দুর্ধরার সঙ্গে ভাগ করে খেলে, দুর্ধরার মৃত্যু হয়। তার সন্তানকে বাঁচাতে চাণক্য সদ্যমৃত দুর্ধরার পেট কেটে তাকে বের করে আনেন।
সাম্রাজ্যলাভ
২৯৮ খ্রিস্টপূর্বাব্দে মাত্র বাইশ বছর বয়সে পিতৃসূত্রে বিন্দুসার এক বিশাল সাম্রাজ্যের অধিকারী হন। এই সাম্রাজ্যকে তিনি দক্ষিণ দিকে আরো প্রসারিত করেন এবং কলিঙ্গ, চের, পাণ্ড্য ও চোল রাজ্য ব্যতিরেকে সমগ্র দক্ষিণ ভারত ছাড়াও উত্তর ভারতের সমগ্র অংশ তার করায়ত্ত হয়। তার রাজত্বকালে তক্ষশীলার অধিবাসীরা দুইবার বিদ্রোহ করেন কিন্তু বিন্দুসারের পক্ষে তা দমন করা সম্ভব হয়নি।
ধর্ম
বৌদ্ধ গ্রন্থানুসারে, বিন্দুসার ব্রাক্ষ্মণ ধর্মসম্প্রদায়ের মত বিশ্বাস করতেন। তার আধ্যাত্মিক শিক্ষক পিঙ্গলবস্ত বা জনাসন একজন ব্রাহ্মণ শৈব ছিলেন। বিন্দুসারের পত্নী সুভদ্রাঙ্গীও শৈব ধর্মমতে বিশ্বাসী ছিলেন। বিন্দুসার বেশ কিছু ব্রাহ্মণভট্টো বা ব্রাহ্মণ মঠেও দান ধ্যান করেন।
চর কাদিরা ইউনিয়ন
চর কাদিরা বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
অবস্থান ও সীমানা
কমলনগর উপজেলার সর্ব-পূর্বে চর কাদিরা ইউনিয়নের অবস্থান। এ ইউনিয়নের পশ্চিমে তোরাবগঞ্জ ইউনিয়ন ও হাজিরহাট ইউনিয়ন, দক্ষিণে রামগতি উপজেলার চর বাদাম ইউনিয়ন ও চর পোড়াগাছা ইউনিয়ন, পূর্বে নোয়াখালী জেলার সুবর্ণচর উপজেলার চর ওয়াপদা ইউনিয়ন এবং উত্তরে নোয়াখালী জেলার নোয়াখালী সদর উপজেলার কালাদরপ ইউনিয়ন ও আণ্ডারচর ইউনিয়ন অবস্থিত।
বি. এস. রাজু
লেফটেন্যান্ট জেনারেল বাগ্গাভল্লি সোমাশেখর রাজু, UYSM, AVSM, YSM (জন্ম 19 অক্টোবর 1963) ভারতীয় সেনাবাহিনীর একজন জেনারেল অফিসার । তিনি বর্তমানে সেনাবাহিনীর ৪৪ তম উপপ্রধান হিসেবে দায়িত্ব পালন করেছেন। তিনি ডিরেক্টর জেনারেল মিলিটারি অপারেশনস (ডিজিএমও) হিসেবে দায়িত্ব পালন করেছেন।
তিনি ১ মার্চ ২০২০ থেকে ১৭ মার্চ ২০২১ পর্যন্ত ১৫ কোর (চিনার কোর) এর ৪৯ তম কমান্ডার ছিলেন, লেফটেন্যান্ট জেনারেল কেজেএস ধিল্লোন কাছ থেকে এই পদটি গ্রহণ করেছিলেন। চিনার কোরের দায়িত্ব নেওয়ার আগে তিনি স্টাফ ডিউটির মহাপরিচালক হিসেবে দায়িত্ব পালন করেন। সেনাবাহিনীর উপপ্রধান লেফটেন্যান্ট জেনারেল এস কে সাইনির কাছ থেকে দায়িত্ব নেওয়ার পর ১ ফেব্রুয়ারি ২০২১ সাল থেকে তিনি জাট রেজিমেন্টের কর্নেল ।
তিনি ২৯ এপ্রিল, ২০২২ -এ সেনাবাহিনীর উপপ্রধান হিসেবে নিযুক্ত হয়েছেন। তিনি তার পদোন্নতিতে জেনারেল মনোজ পান্ডের (তৎকালীন লেফটেন্যান্ট জেনারেল) স্থলাভিষিক্ত হয়ে ১ মে ২০২২-এ দায়িত্ব গ্রহণ করেন।
প্রাথমিক জীবন এবং শিক্ষা
রাজুর জন্ম দাবণগেরে জেলায়, একটি পরিবারে যার উৎপত্তি চিকমাগালুর জেলার আজমপুরার কাছে বাগ্গাভাল্লি গ্রামে ছিল। রাজু সৈনিক স্কুল, বিজাপুর, এবং পুনের জাতীয় প্রতিরক্ষা একাডেমির একজন প্রাক্তন ছাত্র।
তিনি কর্ণাটকের শকুন্তলা রাজুকে বিয়ে করেছেন এবং এই দম্পতির একটি ছেলে এবং মেয়ে রয়েছে।
কর্মজীবন
সংযোগ=//upload.wikimedia.org/wikipedia/commons/thumb/5/52/Lt_Gen_Raju_and_Defence_Mininster.jpg/220px-Lt_Gen_Raju_and_Defence_Mininster.jpg|থাম্ব| 2020 সালে [[১৫ কোর (ভারত)|চিনার কর্পসে প্রতিরক্ষা মন্ত্রী শ্রী রাজনাথ সিংয়ের সফরের সময় লেফটেন্যান্ট জেনারেল বিএস রাজু]] রাজু 1984 সালের ডিসেম্বরে 11তম ব্যাটালিয়ন, জাট রেজিমেন্টে (11 জাট) কমিশন লাভ করেন। পরে তিনি 15তম ব্যাটালিয়ন, জাট রেজিমেন্ট (15 JAT) কমান্ড করেন। তিনি ডিফেন্স সার্ভিসেস স্টাফ কলেজ, ওয়েলিংটন এবং আর্মি ওয়ার কলেজ, মুহুতে একজন পরিচালক হিসাবে কাজ করেছেন। কর্মচারী নিয়োগে, তিনি একটি পদাতিক ব্রিগেডের ব্রিগেড মেজর এবং সেনা সদর দপ্তরে কর্নেল মিলিটারি সেক্রেটারি (আইনি) হিসেবে দায়িত্ব পালন করেছেন।
জেনারেল অফিসার XV কর্পসের কমান্ড গ্রহণের আগে ভুটানে ভারতীয় সামরিক প্রশিক্ষণ দলের কমান্ড্যান্ট হিসাবে কাজ করেছিলেন। তিনি জম্মু ও কাশ্মীর সম্পর্কে একটি সূক্ষ্ম ধারণা রাখেন, কারণ তিনি 1984 সাল থেকে পাঁচটি মেয়াদে কাশ্মীরে কাজ করেছেন।
ভিক্টর ফোর্স কমান্ডার
লেফটেন্যান্ট জেনারেল বিএস রাজু হিজবুল মুজাহিদিনের পোস্টার বয় বুরহান ওয়ানিকে নির্মূল করার পর 28 মার্চ 2017 থেকে 1 এপ্রিল 2018 পর্যন্ত অস্থির সময়ে এলিট কাউন্টার ইনসারজেন্সি ফোর্সের নেতৃত্ব দেন। এই সময়ের মধ্যেই সন্ত্রাসবাদের পথ পাড়ি দেওয়া একজন প্রস্ফুটিত ফুটবলার মজিদ খানকে মূলধারায় ফিরে আসার সুযোগ দেওয়া হয়েছিল এবং তিনি আত্মসমর্পণ করেছিলেন। একজন ফোর্স কমান্ডার হিসেবে তিনি দক্ষিণ কাশ্মীরে লেফটেন্যান্ট উমর ফায়াজের খুনিদের নির্মূল করা সফল অপারেশনের তত্ত্বাবধান করেন
XV কর্পস কমান্ডার
তিনি XV কর্পসের জেনারেল অফিসার কমান্ডিং ছিলেন, বা 15 কর্পস, চিনার কর্পস ইন্ডিয়ান আর্মি নামেও পরিচিত, ভারতীয় সেনাবাহিনীর একটি কর্পস যা বর্তমানে শ্রীনগরে অবস্থিত এবং কাশ্মীর উপত্যকায় সামরিক অভিযানের জন্য দায়ী।
হিউম্যান এপ্রোচ অপারেশন
সংযোগ=//upload.wikimedia.org/wikipedia/commons/thumb/7/70/Lt_Gen_Raju_with_kids.jpg/220px-Lt_Gen_Raju_with_kids.jpg|থাম্ব| কাশ্মীরের স্থানীয় শিশুদের সাথে আলাপকালে লেফটেন্যান্ট জেনারেল বিএস রাজু 2017-2018 সালের অস্থির সময়ে কাউন্টার ইনসারজেন্সি ফোর্সের (ভিক্টর) কমান্ডিং করার সময়, তিনি মানবিক মূল্যবোধের প্রতি শ্রদ্ধাশীল একজন ব্যক্তির খ্যাতি তৈরি করেছিলেন এবং স্থানীয়দের সাথে তার গভীর সম্পর্ক ছিল। দায়িত্ব নেওয়ার সময়, তিনি জোর দিয়েছিলেন যে "সেনাবাহিনী প্রতিটি বেসামরিক নাগরিকের বন্ধু এবং সেই বার্তাটি আমার পূর্বসূরি যথাযথভাবে পৌঁছে দিয়েছেন। আমার সর্বাত্মক চেষ্টা থাকবে এই অভ্যাসটি অব্যাহত রাখার।"
সন্ত্রাসের পথ থেকে স্থানীয় সন্ত্রাসীর প্রত্যাবর্তন সহজতর করা
লেফটেন্যান্ট জেনারেল বিএস রাজুর মূল ফোকাস হল যারা অস্ত্র তুলেছে তাদের আত্মসমর্পণ করে মূলধারায় যোগদানের সুযোগ দেওয়া।     এটি "বিপথগামী" যুবকদের ফিরে আসতে ব্যাপকভাবে সাহায্য করেছে এবং গত এক দশকে মোটামুটি কম নিয়োগের ফলে কাশ্মীরে সক্রিয় সন্ত্রাসীদের সংখ্যা উল্লেখযোগ্যভাবে হ্রাস পেয়েছে। মাধ্যাকর্ষণ কেন্দ্র হিসাবে মানুষের সাথে, ভারতীয় সেনাবাহিনীর মর্যাদাপূর্ণ XV কর্পস এর কমান্ডের সময় তার সমস্ত প্রচেষ্টা সেই দিকে পরিচালিত হচ্ছে। লেফটেন্যান্ট জেনারেল বিএস রাজু বহুবার আন্ডারলাইন করেছেন যে সেনাবাহিনী সরাসরি নিরপেক্ষকরণের পরিবর্তে আত্মসমর্পণ নিশ্চিত করার জন্য বেশি কাজ করছে।
নিয়ন্ত্রণরেখা বরাবর যুদ্ধবিরতি পালনে সম্মত ভারত ও পাকিস্তান
25 ফেব্রুয়ারী 2021-এ ভারত পাকিস্তান 2003 সালের যুদ্ধবিরতি চুক্তিতে দাঁড়াতে সম্মত হয়েছিল, যা উভয় সীমান্ত জুড়ে একটি স্বাগত পদক্ষেপ ছিল। বন্দুকগুলি নীরব থাকবে এবং সীমান্তের ওপারে বসবাসকারী স্থানীয়রা তাদের স্বাভাবিক জীবনযাপন করার সুযোগ পাবে, যা অতীতে অসংখ্য যুদ্ধবিরতি লঙ্ঘনের কারণে বাধাগ্রস্ত হয়েছিল। লেফটেন্যান্ট জেনারেল বিএস রাজুও এই পদক্ষেপকে স্বাগত জানিয়েছেন এবং মন্তব্য করেছেন যে যুদ্ধবিরতি পালন করা ভারত ও পাকিস্তান উভয়ের স্বার্থে এবং সময়ের প্রয়োজন এবং তিনি এই যুদ্ধবিরতি কার্যকর করতে চান ।
জম্মু ও কাশ্মীরের কেন্দ্রশাসিত অঞ্চলের যুবকদের জন্য বার্তা
একটি সাক্ষাত্কারের সময়, লেফটেন্যান্ট জেনারেল বিএস রাজু কাশ্মীরের যুবকদের একটি বার্তা দিয়েছেন।   তিনি যুবকদের প্রবলভাবে জানিয়েছিলেন যে তারা মূলধারার সমাজ থেকে দূরে সরে গেলেও এবং অস্ত্র তুলে নিলেও তাদের যত্ন নেওয়া হবে। তিনি বলেছিলেন যে অপারেশন চলাকালীনও যে কোনও যুবক ফিরে আসতে পারে এবং আমরা তাকে মূলধারায় যোগ দিতে সহায়তা করব। "তরুণদের কাছে আমার প্রধান বার্তা - আপনি ফিরে আসতে পারেন এবং আমরা আপনার যত্ন নেব। গত ছয় মাসে যারা পথভ্রষ্ট হয়েছিল তাদের মধ্যে ১৭ জন ফিরে এসেছে এবং আমরা তাদের দেখভাল করব। পথভ্রষ্ট যুবকদের কাছে আমার আবেদন, ফিরে আসুন। তারা অপারেশন চলাকালীন সহ যে কোন সময় ফিরে আসতে পারে। তারা যে কাউকে, তাদের পিতামাতাকে, আমাদের হেল্পলাইনে কল করতে পারে   এবং আমরা তাদের ফেরার ব্যবস্থা করব।" সে বলেছিল. আবার 7 জুলাই 2020-এ, লেফটেন্যান্ট জেনারেল রাজুকে উদ্ধৃত করা হয়েছিল যেখানে তিনি বলেছিলেন, "যেমন আমি বলেছি, প্রতিটি প্রাণহানি দুর্ভাগ্যজনক। আমরা জঙ্গিদের মারতে চাই না, আমরা তাদের আত্মসমর্পণের সুযোগ দিচ্ছি।"
কোম্পানি কমান্ডারের সাথে একটি দিন
সংযোগ=//upload.wikimedia.org/wikipedia/commons/thumb/8/81/A_day_with_company_commander.jpg/220px-A_day_with_company_commander.jpg|থাম্ব| কোম্পানি কমান্ডারের সাথে একটি দিন লেফটেন্যান্ট জেনারেল বিএস রাজুর অধীনে ভারতীয় সেনাবাহিনী "অ্যা ডে উইথ কোম্পানি কমান্ডার" শুরু করে, যা সৈনিক-নাগরিক সংযোগের জন্য একটি অত্যন্ত উদ্ভাবনী এবং সফল মডেল হিসেবে প্রমাণিত হয়। উদ্দেশ্য সৈনিক এবং নতুন প্রজন্মের মধ্যে বাধা ভাঙ্গা। নতুন প্রজন্মের তথাকথিত জেনারেশন অফ রেজের চেয়ে ভিন্ন অভিজ্ঞতা পাওয়া উচিত, কারণ তারা গত ত্রিশ বছর ধরে সন্ত্রাসবাদ এবং এর ক্ষতির সম্মুখীন হয়েছে। তাই 'ডে উইথ কোম্পানী কমান্ডার' এসেছিল বন্ধুত্বপূর্ণ পাশের প্রতিবেশী ও হুমসায়। এই ঘটনাটি কাশ্মীর জুড়ে খুব জনপ্রিয় হয়ে উঠেছে এবং সমস্ত কোম্পানি অপারেটিং বেসে প্রতিলিপি করা হচ্ছে।  শুধু ছেলেরাই নয়, মেয়েরাও এই ইভেন্টে বিপুল সংখ্যক অংশগ্রহণ করেছে।
চিনার কর্পস হেল্পলাইন
কর্পস কমান্ডার হিসাবে লেফটেন্যান্ট জেনারেল বিএস রাজুর মেয়াদকালে চিনার কর্পস জম্মু ও কাশ্মীরের কেন্দ্রশাসিত অঞ্চলের জনসংখ্যার জন্য একটি প্রতিক্রিয়া ও অভিযোগ হেল্পলাইন ( 9484101010 )  প্রতিষ্ঠা করেছিল। হেল্পলাইনটির উদ্বোধন করার সময়, লেফটেন্যান্ট জেনারেল বিএস রাজু জোর দিয়েছিলেন যে "জেকেতে জনগণ, সেনাবাহিনীর মধ্যে সংযোগ জোরদার করার জন্য হেল্পলাইন নম্বর চালু করা হয়েছে।" এই হেল্পলাইনটি টেলিগ্রাম মেসেজিং অ্যাপের মাধ্যমেও অ্যাক্সেসযোগ্য। সময়ের সাথে সাথে এই হেল্পলাইনটি তার মূল্য প্রমাণ করেছে এবং শত শত ফোন কল গ্রহণ করেছে এবং জম্মু ও কাশ্মীরের কেন্দ্রশাসিত অঞ্চলের আওয়ামের জন্য একটি সত্যিকারের "মাদাদগার" হয়ে উঠেছে।
খাইরিয়াত টহল
প্রত্যন্ত অঞ্চলে বসবাসকারী স্থানীয়দের সহায়তা করার জন্য ভারতীয় সেনাবাহিনী খয়রিয়াত টহল পরিচালনা করে, লেফটেন্যান্ট জেনারেল বিএস রাজুর আমলে এই কারণটি COVID-19 চ্যালেঞ্জের পরিপ্রেক্ষিতে একটি বিশেষ প্রেরণা পেয়েছিল। টহল চলাকালীন, সেনাবাহিনী আওয়ামের কাছে পৌঁছেছে তাদের সুস্থতা সম্পর্কে জানতে এবং প্রয়োজনে তাদের চিকিৎসা সেবা প্রদান করেছে।
খেলাধুলা এবং সাংস্কৃতিক আউটরিচ প্রোগ্রাম
স্থানীয় জনগণের সাথে একটি সাধারণ ছন্দে আঘাত করার প্রয়াসে ভারতীয় সেনাবাহিনী J&K-তে ক্রীড়া এবং সাংস্কৃতিক অনুষ্ঠান পরিচালনার সুবিধা দেয়। লেফটেন্যান্ট বিএস জেনারেল রাজু কাশ্মীর উপত্যকা জুড়ে পরিচালিত পর্যায়ে খেলার জন্য দেন। গ্রামীণ খেলাগুলি ছিল গ্রামীণ খেলা যা এই অঞ্চলের স্থানীয়দের কাছে জনপ্রিয় ছিল এবং গ্রামীণ খেলাগুলিকে পুনরুজ্জীবিত করেছিল। এরকম 100 টিরও বেশি ইভেন্ট পরিচালিত হয়েছিল যাতে 6000 টিরও বেশি শিশু অংশ নেয়। উচ্চ পর্যায়ের কঠোর যুবকরা এই ধরনের অনুষ্ঠানের জন্য দুর্দান্ত উত্সাহ দেখিয়েছিল।
আর্মি গুডউইল স্কুল পরিচালনা
আর্মি গুডউইল স্কুলে ডিজিটাল শিক্ষার অন্তর্ভুক্তি শিক্ষার্থীদের শেখার প্রতি আরও আগ্রহী হয়ে তাদের দিগন্ত প্রসারিত করে তাদের ক্ষমতায়ন করে। পাওয়ার গ্রিড কর্পোরেশন অফ ইন্ডিয়া লিমিটেড  'আর্মি গুডউইল স্কুলের ডিজিটালাইজেশন'-এর জন্য CSR স্পনসরশিপের ধারাবাহিকতায় আরও 10টি স্কুলকে ডিজিটাইজেশনের জন্য স্পনসর করেছে।  এই প্রকল্পটি iDreams Social Edtech Foundation দ্বারা সম্পাদিত হয়েছিল। ডিজিটাইজেশন দেশের যে কোনো স্থানে সেরা স্কুলের সমান এজিএস কিনেছে। এই স্কুলগুলির শিক্ষক এবং ছাত্ররা এখন তাদের ট্যাবলেটগুলিতে সেরা নির্দেশনামূলক উপাদানগুলির অ্যাক্সেস রয়েছে৷ 10 তম এবং 12 তম বোর্ড পরীক্ষায় এজিএসের ফলাফল প্রতি বছরই উন্নতি হচ্ছে। প্রকৃতপক্ষে, এটি জম্মু ও কাশ্মীরের UT-এর মধ্যে অন্যতম সেরা এবং এখন এটি এই স্কুলগুলির শিক্ষার্থীদের সুবিধার জন্য শেখানোর-শেখানো পদ্ধতিগুলিকে আরও উন্নত করবে৷ পাওয়ার গ্রিড কোঅপারেশন অফ ইন্ডিয়া লিমিটেডের এই উদ্যোগটি কাশ্মীরি ছাত্রদের জীবনে একটি পরিবর্তন আনার জন্য, বেশিরভাগ সুবিধাপ্রাপ্ত অংশ থেকে, প্রশংসার যোগ্য এবং এটি লেফটেন্যান্ট জেনারেল বিএস রাজুর নেতৃত্বে ফলপ্রসূ হয়েছে।
ফারুক মঈনউদ্দীন
ফারুক মঈনউদ্দীন  বাংলাদেশী লেখক,সাংবাদিক ও বাংলা একাডেমি সাহিত্য পুরস্কার প্রাপ্ত।
শৈশব ও পড়ালেখা
১৯৫৮ সালে চট্রগ্রাম এ জন্মগ্রহণ করেন। ১৯৭৪ সালে মতিঝিল সরকারি উচ্চ বালক বিদ্যালয় থেকে এসএসসি পরীক্ষায় প্রথম বিভাগে উত্তীর্ণ হয়ে চট্টগ্রাম কলেজ থেকে কুমিল্লা বোর্ডের উচ্চ মাধ্যমিক পরীক্ষার মেধা তালিকায় দ্বিতীয় স্থান অধিকার করেন ১৯৭৬ সালে। তারপর ঢাকা বিশ্ববিদ্যালয় থেকে অর্থনীতি বিভাগে স্নাতক ও স্নাতকোত্তর ডিগ্রি অর্জন করেন।
কর্মজীবন
১৯৮৪ সালে এবি ব্যাংকে প্রবেশনারী অফিসার হিসেবে কর্মজীবনে প্রবেশ করেন। ১৯৮৭ সালের ব্যাংকিং ডিপ্লোমা পরীক্ষায় তিনি বাংলাদেশ ব্যাংক এবং অধুনালুপ্ত বিসিসিআই ব্যাংক স্বর্ণপদক লাভ করেন। এছাড়া এবি ব্যাংকে কর্মরত অবস্থায় দেশ-বিদেশের বিভিন্ন গুরুত্বপূর্ণ পদে দায়িত্ব পালন করেন তিনি। এবি ব্যাংকের মুম্বাই অফিসে দীর্ঘ পাঁচ বছর প্রধান নির্বাহী হিসেবে দায়িত্ব পালনকালে দৈনিক প্রথম আলোতে তাঁর লেখা মুম্বাইর চিঠি নামের নিয়মিত কলামটি অশেষ জনপ্রিয়তা লাভ করেছিল। এবি ব্যাংকের ডিএমডি পদ থেকে ২০১০ সালে পদত্যাগের পর সংক্ষিপ্ত সময়ের জন্য মার্কেন্টাইল ব্যাংকের ডিএমডি হিসেবে নিয়োজিত থাকেন। তার পর সিটি ব্যাংকের এডিশনাল মানেজিং ডিরেক্টর, চীফ রিস্ক অফিসার ও প্রধান মানি লন্ডারিং প্রতিরোধ কর্মকর্তা হিসেবে কর্মরত ছিলেন ছয় বছর। ২০১৮ থেকে ২০২১ সাল পর্যন্ত ট্রাস্ট ব্যাংকের ব্যাবস্থাপনা পরিচালক হিসেবে দায়িত্ব পালন করেন। একই সময়ে ঢাকা বিশ্ববিদ্যালয়ের বাণিজ্য অনুষদে খণ্ডকালীন শিক্ষকতাও করেছেন তিনি। বর্তমানে তিনি ব্র্যাক ব্যাংকের স্বতন্ত্র পরিচালক ও ভাইস চেয়ারপারসন এবং পরিচালনা পর্ষদের নির্বাহী কমিটির চেয়ারম্যান হিসেবে দায়িত্ব পালন করছেন। একই সঙ্গে ইস্ট ওয়েস্ট ইউনিভার্সিটির এডজাঙ্কট ফ্যাকাল্টি হিসেবে শিক্ষকতাও করছেন তিনি।
চাঁদপুর বন্দর
চাঁদপুর বন্দর বাংলাদেশের একটি প্রাচীন নদীবন্দর। এই বন্দরটি মেঘনা নদী এর পূর্ব তীরে অবস্থিত। এই বন্দরটি এখন যাত্রী পরিবহনকারী বন্দর হিসাবে কাজ করছে। তবে এই বন্দরে সামান্য কিছু পণ্য দ্রব্য ও পরিবহন করা হয়। এই বন্দর থেকে ঢাকা ও বরিশাল রুটে জাহাজ বা যাত্রীবাহী লঞ্চ চলাচল করে।
ইতিহাস
চাঁদপুর বন্দর প্রতিষ্ঠার সঠিক সময় জানা যায়নি, তবে অনুমান করা হয় এই বন্দরটি হাজার বছরের পুরোনো। এই বন্দরটি মেঘনা নদীর ভাঙ্গনের ফলে ক্রমে পূর্ব দিকে সরে এসেছে। এই ভাবে বন্দরটি প্রায় ৯ কিলোমিটার পূর্বে সরে এসেছে। এই বন্দরটির ব্যাপক ব্যবহার শুরু হয় ব্রিটিশ আমলে ব্রিটিশ ভারত এর একটি নদীবন্দর হিসাবে। এই সময় এই বন্দর থেকে পাট জাহাজে করে কলকাতা নিয়ে যাওয়া হত। দেশ বিভাগের পর চাঁদপুর বন্দর পূর্ব পাকিস্তানের মধ্যে চলে যায়। ১৯৭১ সাল থেকে এটি বাংলাদেশের একটি গুরুত্বপূর্ণ নদী বন্দর হিসাবে পরিচিত হতে থাকে।